**LOKALE REGLER 2023 – Haugesund GK**

Følgende lokale regler gjelder for daglig spill på Haugesund Golfklubb

For klubbturneringer, se tillegg til lokale regler.

Full tekst til lokale regler er oppslått på informasjonstavlen i klubbhuset og er på vår hjemmeside.

**Definere banens grenser (A-1)**

1. Hvite staker, hvite plater, gjerder og/eller hvite linjer definerer banens grenser.

**Utenfor banen mellom to hull (A-4)**

Under spill av hull 3 og 4, er grensen mellom hullene definert med hvite staker, utenfor banen.

Disse stakene anses som grensegjenstander under spill av hull 3 og 4. For alle andre hull er de uflyttbare hindringer.

**Straffeområder (Regel 17) (B-1)**

1. Røde straffeområder defineres av røde merker/staker og/eller linjer.

**Unormale baneforhold og uflyttbare hindringer (F-1)**

**Grunn under reparasjon (GUR)**

1. Alle områder merket med blå merker/staker og/eller med hvit linje.
2. Fjell i dagen i områder klippet i fairwayhøyde eller lavere eller innenfor en avstand på to køllelengder fra området klippet i fairwayhøyde eller lavere.
3. Områder i bunkere hvor sand er fjernet pga. rennende vann som har medført dype furer.
4. Steinfylte dreneringsgrøfter.

**Anmerkning:** **Men** det er ikke påvirkning fra GUR hvis bare spillerens slagstilling påvirkes av forholdene beskrevet i punktene b.-d.

**Uflyttbare hindringer**

1. 150-metersmerker og eventuelt andre avstandsmerker.
2. Anvisningsskilt.
3. Buss skur/le-skur

**Ball forandret retning av luftledning (E-11)**

Hvis det er kjent eller så godt som sikkert at en spillers ball traff en luftledning eller stolper inkl. festeanordninger under spill av hull 6, må spilleren slå slaget på nytt ved å spille den opprinnelige ballen eller en annen ball fra punktet der det slaget ble slått fra (se regel 14.6).

Hvis spilleren slår slaget på nytt, men gjør det fra et feil sted, får spilleren den generelle straffen etter regel 14.7.

Hvis spilleren ikke slår slaget på nytt, får spilleren den generelle straffen og slaget teller, men spilleren har ikke slått fra et feil sted.

**Om ikke annet er angitt er straff for brudd på lokal regel generell straff:**

**Matchspill – Tap av hull. Slagspill – To slag.**

**Informasjon:**

Alle avstandsangivelser er til senter av puttinggreenen.